ხორტანისღელე
ხორტანისღელე — უღელტეხილი საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის მთავარ ქედზე, მდინარე ასის სათავეში. სიმაღლე ზღვის დონიდან 3445 მ. აგებულია იურული თიხაფიქლებით. უღელტეხილზე მყინვარული ფორმებია. დამახასიათებელია ალპური და სუბნივალური ლანდშაფტი. ხორტანისღელე ერთმანეთთან აკავშირებს მდინარეების ასისა და არაგვის ხეობებს.